b'\n_START_ARTICLE_\nMetju ir Hanterio salos\n_START_PARAGRAPH_\nMetju ir Hanterio salos (angl. Matthew and Hunter Islands)\xc2\xa0\xe2\x80\x93 dvi negyvenamos salos Ramiajame vandenyne, apie 300\xc2\xa0km \xc4\xaf rytus nuo Naujosios Kaledonijos bei pana\xc5\xa1iu atstumu \xc4\xaf pietry\xc4\x8dius nuo Vanuatu._NEWLINE_Metju sala u\xc5\xbeima 0,7\xc2\xa0km\xc2\xb2 plot\xc4\x85 ir yra 177\xc2\xa0m auk\xc5\xa1\xc4\x8dio, o Hanterio sala 0,6\xc2\xa0km\xc2\xb2 ploto iki 242\xc2\xa0m auk\xc5\xa1\xc4\x8dio. Abi salas u\xc5\xbeima ugnikalniai. Metju saloje veikia fumarol\xc4\x97s, iki XIX a. steb\xc4\x97tas vulkaninis aktyvumas. Salos sausringos, be g\xc4\x97lo vandens, sunkiai pasiekiamos.\n_START_SECTION_\nIstorija\n_START_PARAGRAPH_\nSalas XVIII a. pab. atrado brit\xc5\xb3 laivynas ir bangini\xc5\xb3 med\xc5\xbeiotojai. Kolonizacijos laikais salos didesnio d\xc4\x97mesio nesulauk\xc4\x97. 1929\xc2\xa0m. jas oficialiai aneksavo Pranc\xc5\xabzija, ta\xc4\x8diau 1965\xc2\xa0m. Jungtin\xc4\x97 Karalyst\xc4\x97 jas paskelb\xc4\x97 Nauj\xc5\xb3j\xc5\xb3 Hebrid\xc5\xb3 kolonijos dalimi. Vanuatu paskelbus nepriklausomyb\xc4\x99, salos paskelbtos Ambrimo sal\xc5\xb3 gyventoj\xc5\xb3 nuosavybe, ta\xc4\x8diau joki\xc5\xb3 aktyvesni\xc5\xb3 veiksm\xc5\xb3 nesi\xc4\x97m\xc4\x97. Pranc\xc5\xabzija Metju ir Hanterio salas laiko Naujosios Kaledonijos valdos dalimi. 1979\xc2\xa0m. salose pastatyta automatin\xc4\x97 meteorologin\xc4\x97 stotis.'